SKLEP KOMISIJE

z dne 16. decembra 2020

o navodilih centralnemu administratorju, naj v evidenco transakcij Evropske unije vnese preglednice nacionalnih dodelitev za letalstvo Belgije, Bolgarije, Cipra, Češke, Danske, Nemčije, Estonije, Irske, Grčije, Španije, Francije, Hrvaške, Islandije, Italije, Latvije, Litve, Luksemburga, Madžarske, Malte, Nizozemske, Norveške, Avstrije, Poljske, Portugalske, Romunije, Slovenije, Slovaške, Finske in Švedske

(2021/C 47 I/01)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Uniji in o spremembi Direktive Sveta 96/61/ES (1),

ob upoštevanju Uredbe Komisije (EU) št. 389/2013 z dne 2. maja 2013 o določitvi registra Unije v skladu z Direktivo 2003/87/ES Evropskega parlamenta in Sveta ter odločbama št. 280/2004/ES in št. 406/2009/ES Evropskega parlamenta in Sveta ter o razveljavitvi uredb Komisije (EU) št. 920/2010 in št. 1193/2011 (2) ter zlasti člena 55(3) Uredbe,

ob upoštevanju naslednjega:

(1) Člen 28a(1) Direktive 2003/87/ES je določal začasno odstopanje od sistema za obdobje med letoma 2013 in 2023 za lete na letališča v državah zunaj Evropskega gospodarskega prostora (EGP) in z njih, za lete med EGP in najbolj oddaljenimi regijami ter med različnimi najbolj oddaljenimi regijami. Člen 28a(2) Direktive 2003/87/ES je nadalje določal, da se operaterjem zrakoplovov izda določeno število brezplačnih pravic, zmanjšano v sorazmerju z zmanjšano obveznostjo predaje.

(2) Komisija je s sklepoma C(2014) 9367 (3) in C(2015) 670 (4) centralnemu administratorju evidence transakcij Evropske unije naročila, naj v evidenco transakcij Evropske unije za obdobje 2013–2016 vnese preglednice nacionalnih dodelitev za letalstvo Belgije, Bolgarije, Češke, Danske, Nemčije, Estonije, Islandije, Irske, Grčije, Španije, Francije, Hrvaške, Italije, Cipra, Latvije, Litve, Luksemburga, Madžarske, Nizozemske, Norveške, Avstrije, Poljske, Portugalske, Romunije, Slovenije, Slovaške, Finske, Švedske in Združenega kraljestva.

(3) V skladu s členom 28a(2) Direktive 2003/87/ES so morale države članice do 1. septembra 2018 objaviti število pravic za letalstvo, dodeljenih vsakemu operaterju zrakoplova za leta 2017–2023.

(4) V skladu s tem so države članice izračunale in Komisiji sporočile število pravic za letalstvo, dodeljenih vsakemu operaterju zrakoplova za obdobje 2017–2020, Komisija pa je s Sklepom C(2017) 2301 (5) centralnemu administratorju evidence transakcij Evropske unije naročila, naj v evidenco transakcij Evropske unije vnese ustrezne preglednice nacionalnih dodelitev za letalstvo. Funkcionalnost registra Unije takrat ni omogočala nalaganja tabel nacionalnih dodelitev za letalstvo za leta po letu 2020.

(5) Člen 28a(2) Direktive 2003/87/ES zahteva, da se pri številu pravic, dodeljenih operaterjem zrakoplovov, upošteva uporaba linearnega faktorja iz člena 9 Direktive.

(6) V skladu s členom 9 Direktive 2003/87/ES se linearni faktor zmanjšanja, ki zmanjšuje skupno število pravic do emisije, določi na letni ravni 2,2 % od leta 2021 naprej.

(7) Zaradi izteka prehodnega obdobja, določenega v Sporazumu o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (6), za lete na letališča v Združenem kraljestvu in z njih ali med njimi od leta 2021 ne veljajo obveznosti glede poročanja in skladnosti v okviru sistema EU za trgovanje z emisijami, v skladu z začasnim odstopanjem iz člena 28a(1) Direktive 2003/87/ES.

(8) Zato je treba revidirati število pravic za letalstvo, dodeljenih vsakemu operaterju zrakoplova za obdobje 2021–2023, in ustrezne preglednice nacionalnih dodelitev za letalstvo naložiti v evidenco transakcij Evropske unije.

(9) Belgija, Bolgarija, Ciper, Češka, Danska, Nemčija, Estonija, Irska, Grčija, Španija, Francija, Hrvaška, Islandija, Italija, Latvija, Litva, Luksemburg, Madžarska, Malta, Nizozemska, Norveška, Avstrija, Poljska, Portugalska, Romunija, Slovenija, Slovaška, Finska in Švedska so Komisiji sporočile preglednice nacionalnih dodelitev za letalstvo.

(10) Komisija meni, da so preglednice nacionalnih dodelitev za letalstvo, ki so jih sporočile Belgija, Bolgarija, Ciper, Češka, Danska, Nemčija, Estonija, Irska, Grčija, Španija, Francija, Hrvaška, Islandija, Italija, Latvija, Litva, Luksemburg, Madžarska, Malta, Nizozemska, Norveška, Avstrija, Poljska, Portugalska, Romunija, Slovenija, Slovaška, Finska in Švedska, v skladu s členom 28a Direktive 2003/87/ES. Centralnemu administratorju bi bilo zato treba naročiti, naj ustrezno spremeni evidenco transakcij Evropske unije.

SKLENILA:

Edini člen Centralni administrator vnese preglednice nacionalnih dodelitev pravic za letalstvo za Belgijo, Bolgarijo, Ciper, Češko, Dansko, Nemčijo, Estonijo, Irsko, Grčijo, Španijo, Francijo, Hrvaško, Islandijo, Italijo, Latvijo, Litvo, Luksemburg, Madžarsko, Malto, Nizozemsko, Norveško, Avstrijo, Poljsko, Portugalsko, Romunijo, Slovenijo, Slovaško, Finsko in Švedsko s končnimi letnimi količinami za brezplačno dodelitev pravic do emisije za letalstvo za obdobje 2021–2023, ki so določene v Prilogi k evidenci transakcij Evropske unije.

V Bruslju, 16. decembra 2020 Za Komisijo Frans TIMMERMANS Izvršni podpredsednik

(1) UL L 275, 25.10.2003, str. 32.

(2) UL L 122, 3.5.2013, str. 1.

(3) Sklep Komisije C(2014) 9367 z dne 11. decembra 2014 o navodilih centralnemu administratorju evidence transakcij Evropske unije, naj v evidenco transakcij Evropske unije vnese preglednice nacionalnih dodelitev za letalstvo Belgije, Bolgarije, Cipra, Češke, Danske, Estonije, Irske, Grčije, Španije, Francije, Hrvaške, Latvije, Litve, Luksemburga, Malte, Nizozemske, Avstrije, Poljske, Portugalske, Romunije, Slovenije, Slovaške, Finske, Švedske in Združenega kraljestva.

(4) Sklep Komisije C(2015) 670 z dne 12. februarja 2015 o navodilih centralnemu administratorju evidence transakcij Evropske unije, da preglednice nacionalnih dodelitev za letalstvo za Nemčijo, Italijo in Madžarsko vnese v evidenco transakcij Evropske unije.

(5) Sklep Komisije C(2017) 2301 z dne 4. aprila 2017 o navodilih centralnemu administratorju evidence transakcij Evropske unije, naj v evidenco transakcij Evropske unije vnese preglednice nacionalnih dodelitev za letalstvo Belgije, Bolgarije, Cipra, Češke, Danske, Nemčije, Estonije, Irske, Grčije, Španije, Francije, Hrvaške, Italije, Latvije, Litve, Luksemburga, Madžarske, Malte, Nizozemske, Avstrije, Poljske, Portugalske, Romunije, Slovenije, Slovaške, Finske, Švedske in Združenega kraljestva.

(6) UL C 384 I, 12.11.2019, str. 1.